# **DECIZIA ETAPEI DE ÎNCADRARE**

## Nr. număr din zz.ll.aaaa

**PROIECT**

Ca urmare a solicitării de emitere a acordului de mediu adresate de **GALE SERGIU MADALIN PERSOANA FIZICA AUTORIZATA**, cu sediul în Str. -, Nr. 118, Plopiş , Judetul Sălaj, , înregistrată la APM Salaj cu nr. 1147/01.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.03.2018, că proiectul **„Înfiinţare plantaţie pomicolă ecologică şi anexe agricole la plantaţia pomicolă”*,*** propus a fi amplasat în jud. Sălaj, Comuna Plopiş, satul Plopiş, nr. 118, ***nu se supune evaluării impactului asupra mediului şi nu se supune evaluării adecvate***.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a) proiectul se încadrează** în prevederile Hotărârii Guvernului nr. 445/2009, anexa nr. 2, pct. 10, lit. b);

**b)** **Caracteristicile proiectului**:

b1) mărimea proiectului: - prin proiect se propun urmatoarele obiective:

* reconversia suprafeței cultivate cu pomi fructiferi (livadă de meri) şi înfiinţarea unei plantaţii de alun și împrejmuire cu plasă antivânat;
* construirea a două clădiri;
* achizţie de utilaje agricole pentru lucrul în livada.

Plantaţia de alun se va face pe o suprafaţă de 11,00 ha în sistem ecologic. Rândurile vor fi dispuse paralel cu direcţia Nord-Sud. La capetele rândurilor se va lăsa până la împrejmuire o distanţă ca spaţiu de manevră pentru tractor.

Cele două construcţii care se vor realiza vor fi: Corp A cu destinaţia hală pentru depozitarea fructelor şi Corp B care va avea destinaţia de şopron pentru utilaje. Între ele va fi o platformă carosabilă cu suprafaţa de 305,91mp.

**Corpul A** va avea în plan forma dreptunghiulară cu dimensiunile maxime ale laturilor de 6.42 m x 20.53m. Regimul de înălţime al construcţiei va fi P (parter), iar suprafaţa construită va fi de 131.80 mp. Clădirea va avea următoarea dispozitie funcţională:

- spatiu de depozitare – 104.97 mp;

- spatiu administrativ – 6.28 mp;

- grup sanitar – 3.26 mp ;

- vestiar – 5.03 mp;

**Corpul B** va avea în plan forma dreptunghiulară cu dimensiunile maxime ale laturilor de 6.34 m x 16.45m. Regimul de înălţime al construcţiei va fi P (parter), iar suprafaţa construită va fi de 104.29 mp.

Utilajele şi echipamentele folosite în activitate:

- tractor – 1 buc.;

- atomizer – 1 buc.;

- maşină de cules fructe – 1 buc.;

- scuturător nucifere – buc.;

- grapă cu discuri – 1 buc.;

- freză – 1 buc.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) asigurarea utilitătilor:

alimentarea cu apă: se va realiza din rețeaua localității;

alimentarea cu energie electrică a obiectivului se va realiza de la reţeaua de energie electrică existentă a localității prin intermediul unui branșament;

apele uzate menajere rezultate de la grupurile sanitare și de la oficiu, vor fi evacuate în reţeaua de canalizare a localităţii, prin intermediul unei conducte PVC cu Dn=110 mm şi L=20m. Apele uzate rezultate de la oficiu vor trece mai întâi printr-un separator de grăsimi situat sub chiuveta din oficiu;

energia termică: centrală termică pe combustibil solid (lemn) pentru încălzirea spaţiilor interioare şi asigurarea apei calde. De asemenea pentru producerea apei calde pe timp de vară se predeve amplasarea de panouri solare (2 buc.)**.**

evacuarea apelor uzate:

b5) producţia de deşeuri: conform Legii 211/2011 (r1) cu modificările ulterioare, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat; după terminarea execuţiei lucrărilor, pe teren nu vor rămâne materiale care să degradeze sau să polueze mediul înconjurător, aducându-se la starea iniţială prin executarea lucrărilor de refaceri zone verzi;

b6) emisiile poluante, inclusiv zgomotul şi alte surse de disconfort: - se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: satul Dobrin, com. Dobrin, nr. 147, jud. Sălaj,

c1) utilizarea existentă a terenului: conform certificatului de urbanism nr. 1 din 02.02.2017, emis de Primăria Comunei Dobrin, terenul aferent lucrărilor propuse în suprafaţă de 2900 mp se află în intravilanul loc. Dobrin şi este proprietatea Cojan Ioan PFA.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d)** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. MS nr. 119/2014.

Realizarea reţelelor de canalizare etanşe pentru a preveni poluarea solului şi a pânzei freatice.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obţine actele/avizele stabilite in certificatul de urbanism, precum şi cele solicitate la şedinţa CAT din 19.03.2018:

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan